CELEX: 32006D0206
Language: mt
Date: 2006-03-03 00:00:00
Title: Deċiżjoni tal-Kummissjoni tat- 3 ta' Marzu 2006 li temenda l-Appendiċi A ta' l-Anness X ta' l-Att ta' l-Adeżjoni ta' l-2003 fir-rigward ta' ċerti stabbilimenti fis-settur tal-laħam fl-Ungerija (innotifikata taħt dokument numru C(2006) 606) Test b'rilevanza għaż-ŻEE.

8.5.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               429
            
         DEĊIŻJONI TAL-KUMMISSJONI
   tat-3 ta' Marzu 2006
   li temenda l-Appendiċi A ta' l-Anness X ta' l-Att ta' l-Adeżjoni ta' l-2003 fir-rigward ta' ċerti stabbilimenti fis-settur tal-laħam fl-Ungerija
   (innotifikata taħt dokument numru C(2006) 606)
   (Test b'relevanza għaż-ŻEE)
   (2006/206/KE)
   IL-KUMMISSJONI TAL-KOMUNITAJIET EWROPEJ
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat l-Att ta' l-Adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja, u partikolarment l-Anness X, Kapitolu 5, Sezzjoni B, paragrafu (d) tiegħu,
   Billi:
   
               (1)
            
            
               L-Ungerija ngħatat perjodi tranżitorji għal ċerti stabbilimenti elenkati fl-Appendiċi A ta' l-Anness X ta' l-Att ta' l-Adeżjoni.
            
         
               (2)
            
            
               L-Appendiċi A ta' l-Anness X ta' l-Att ta' l-Adeżjoni ta' l-2003 ġie emendat mid-Deċiżjonijiet tal-Kummissjoni 2004/462/KE (1), 2004/472/KE (2) u 2005/665/KE (3).
            
         
               (3)
            
            
               Żewġ stabbilimenti tal-laħam irriżenjaw mill-proċess ta' titjib ta' l-impjanti tagħhom u applikaw għal klassifikazzjoni mill-ġdid minn stabbilimenti ta' kapaċità għolja għal stabbilimenti ta' kapaċità baxxa. Skond dikjarazzjoni uffiċjali mill-awtorità kompetenti Ungeriża, dawn l-istabbilmenti jikkonformaw bis-sħiħ mar-rekwiżiti ta' l-UE fir-rigward ta' stabbilimenti ta' kapaċità baxxa. Dawk l-istabbilimenti għandhom għalhekk jitneħħew mil-lista ta' stabbilimenti li qegħdin fi tranżizzjoni.
            
         
               (4)
            
            
               L-Appendiċi A ta' l-Anness X ta' l-Att ta' l-Adeżjoni ta' l-2003 għandu għalhekk jiġi emendat skond dan.
            
         
               (5)
            
            
               Il-Kumitat Permanenti dwar il-Katina Alimentari u s-Saħħa ta' l-Annimali ġie infurmat bil-miżuri previsti f'din id-Deċiżjoni.
            
         ADOTTAT DIN ID-DEĊIŻJONI:
   Artikolu 1
   L-istabbilimenti elenkati fl-Anness ta' din id-Deċiżjoni jitneħħew mill-Appendiċi B ta' l-Anness X għall-Att ta' l-Adeżjoni ta' l-2003.
   Artikolu 2
   Din id-Deċiżjoni hija indirizzata lill-Istati Membri.
   
      Magħmula fi Brussell, it-3 ta' Marzu 2006.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 156, 30.4.2004, p. 135; verżjoni kkoreġuta f'ĠU L 202, 7.6.2004, p. 92.
   
      (2)  ĠU L 160, 30.4.2004, p. 61; verżjoni kkoreġuta f'ĠU L 212, 12.6.2004, p. 34.
   
      (3)  ĠU L 247, 23.9.2005, p. 37.
   
      ANNESS
      Lista ta' stabbilimenti li għandhom jitneħħew mill-Appendiċi A ta' l-Anness X ta' l-Att ta' l-Adeżjoni ta' l-2003
      STABBILIMENTI TAL-LAĦAM
      Lista supplimentari
      
                  Nru
               
               
                  Nru ta' approvazzjoni veterinarja
               
               
                  Isem u indirizz ta' l-istabbiliment
               
            
                  4.
               
               
                  06528
               
               
                  Kalória Kft., Szabadbattyány
               
            
                  8.
               
               
                  16536
               
               
                  Hús Trió Kft., Simontornya